Курс „Дигитален маркетинг“
2019-07-15 09:00 - 2019-07-19 14:00 (Europe/Helsinki) | Нов български университет, бул. Монтевидео 21, София
Обучението продължава 5 дни и обхваща целия инструментариум и всички аспекти на дигиталния маркетинг –от изграждането на присъствие в социалните мрежи, през работата с медии и инфлуенсъри, до управлението на кампании и организацията на събития.
За кого е предназначено събитието

За фрийлансъри, работещи в сферата на дигиталния маркетинг, рекламата, продажбите, собственици на малък и среден бизнес.

Лектор

Жюстин Томс е мениджър „Бизнес развитие“ в уеб агенция ABC Design& Communication. Тя е водещ експерт в областта на онлайн медиите, маркетинга и PR. Дългогодишен преподавател в НБУ.

Вход – платен, с предваритална регистрация в НБУ – Училище за професионално и продължаващо обучение. Курсът стартира при 7 и повече курсисти.

Обучение по публично говорене и презентиране с Надя Брайт
2019-07-17 18:30 - 2019-07-31 20:30 | Epic Sofia, бул. Шести септември 7a
Тридневното вечерно обучение със стенд ъп актрисата и специалист по човешки ресурси Надя Брайт включва физическа, ментална подготовка и работа по съдържанието на презентацията, практика и анализ на представянето – себерефлексия и мотивация. Тренингът завърша с практическа задача и индивидуален анализ.

За кого е предназначено събитието

За всички, на които им се налага да говорят пред публика, търговци, ПР специалисти, блогъри, влогъри.

Лектор

Надя Брайт се занимава с човешки ресурси, психология и се изявява като стендъп комик.

Вход безплатен, с предварителна регистрация по е-поща на адрес nadia.rubina@gmail.com. Таксата включва участие в трите модула, материали и индивидуална консултация.

Обучение „Brand Positioning“
2019-07-24 14:30 - 2019-07-28 22:30 | Фабрика 126, бул. Мария Луиза 126
Обучението се фокусира върху основни елементи при създаването и позициониранието на търговски бранд:

координиране на ценностите;
създаване и работа по агенционни, стратегически, творчески, медийни и други задания (брифове);
изграждане на бранд на работодатели и бранд на служители; визуалната бранд идентичност;
създаване и мениджмънт на различните бранд точки на контакт (Brand Touchpoints).

Включва лекции и практически задачи в различни модули.

За кого е предназначено събитието

За фрийлансъри в областта на рекламата, ПР, ивент мениджмънта, дизайна, предприемачи.

Лектор

Доц. д-р Стефан Серезлиев е бил творчески директор на PBI Integrated (US), на McCann Sofia, Euro RSCG Sofiа (HAVAS), DM&B Austria и др. Автор на монография „Интегрирани маркетингови комуникации, бранд и графичен дизайн: между перспективите и дефинициите“.

Вход платен, с предварителна регистрация по е-поща на адрес chapanov@fabrica126.com или на тел. 0888636062. Краен срок: 23 юли.

Има различни опции за отстъпки за групи. 50% отстъпка за студенти. Присъствието на първия семинар „Бранд Мениджмънт“ дава възможност за 10% допълнителна отстъпка, която се начислява върху всички останали отстъпки.

Online Business Breakthroughs: International Perspective
2019-08-13 18:30 - 20:30 | CowOrKing Space by Puzl, бул. "Черни връх" 47, София, Bulgaria
Иво Писков, експерт по онлайн бизнес и търговия, ще разкаже за своя опит при навлизане на международни пазари и ще сподели казуси от своята практика с български и чуждестранни компании.

За кого е предназначено събитието

За онлайн предприемачи, собственици на малък и среден бизнес, специалисти по онлайн маркетинг.

Лектор

Иво Писков е изпълнителен директор на Mentor Coach Partners, консултанска агенция в областта на онлайн бизнеса. Има 15 години опит.

Вход безплатен, с предварителна регистрация. Работен език – английски.

Сладоледен фестивал vol.5 | betahaus
2019-08-24 10:30 - 18:00 | Докторска градина, ул. Шипка 4-26
Новото издание на сладоледения фестивал набира изложители. В него могат да се включат производители на натурални сладоледи от България и не само.

За кого е предназначено събитието

За производители и любители на сладоледа.

Лектори

Във фестивала могат да участват производители на натурални сладоледи от България и не само.

Участие на изложители – с такса. За посетители – вход свободен.

Такса – 350 лв. без ДДС за чадър/тента (пожелание); ток; 4 кв. м. място; 1 публикация в събитието; вода за екипа.
Такса – 450 лв. без ДДС за избор на щанд; чадър/тента (пожелание) ток; 4 кв. м. място; 2 публикации в събитието; вода за екипа.

За подробности пишете по е-поща на адрес icecreamfest@betahaus.bg.

Ден за професионално ориентиране в СофтУни
2019-08-26 19:00 - 22:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
В деня за професионално ориентиране в СофтУни ще имате възможност да се срещнете с преподаватели, ИТ експерти, практикуващи в технологиите, изучавани в курсовете – Java, JavaScript, Python, C#.

За кого е предназначено събитието

За ИТ специалисти, фрийлансъри, студенти, ученици.

Лектори

Георги Георгиев, Дончо Минков, Инес Иванова и Николай Костов – преподаватели в СофтУни.

Модератор – Ивайло Кенов, технологичен трейнър и софтуерен разработчик със C# и JavaScript.

Вход безплатен, с предварителна регистрация.

Семинар The Art of Selling for Personal and Business Development
2019-08-31 17:00 - 20:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Тома Стайков, експерт по продажбите, ще разкаже как технологични компании като Facebook, Google, Rackspace, Dropbox и др. използват успешно методологията за „Консултативно продаване – QUIS“. Той ще отговори и на въпросите как емоционалната устойчивост (увереността, мотивацията и нагласата) помага на професионалистите в продажбите.
За кого е предназначено събитието

За фрийлансъри маркетолози, търговци, предприемачи

Лектор

Тома Стайков е експерт в сферата на продажбите и управлението на търговски екипи в България и САЩ. Създава българския клон на агенция SBR Consulting, която прилага методологията за „Консултативно продаване – QUIS“.

Вход безплатен, с предварителна регистрация.

Курс по ПР комуникации
2019-09-03 19:00 - 2019-09-12 22:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Курсът ви помага да развиете уменията си за изграждане на успешни връзки с обществеността за бизнес цели. Максим Бехар ще покаже техники за ползване на традиционните ПР практики в дигиталната реклама. Ще обясни как се създава атрактивно съдържание, успешни ПР стратегии и как да измервате успеха.

За кого е предназначено събитието

За фрийлансъри в областта на връзките с обществеността, блогъри, автори на съдържание

Лектор

Максим Бехар е управител на M3 Communications Group Inc. и международен експерт в областта на връзките с обществеността.

Вход свободен, със задължителна регистрация.
Крайният срок за записване за курса е 1 септември 2019. Занятиятата се провеждат всеки вторник и четвъртък от 19:00 до 22:00 ч. или онлайн. Обучението завършва с практическо задание. Желаещите да се явят на изпита ще получат официален сертификат от SoftUni Digital, ако оценката им от изпита е над Много добър (5.00). Изпитът се заплаща.

Кариерен Кошер 2019
2019-09-04 11:00 - 19:00 | Интер Експо Център, бул. "Цариградско шосе" 147, София
Кариерен Кошер 2019 е събитие за професионално развитие, ориентиране и споделяне, което дава възможност за среща на над 90 бизнеса с хора с опит и образование в чужбина. В рамките на деня участниците ще могат да посетят над 20 лекции на различни професионалисти.
За кого е предназначено събитието

За фрийлансъри и хора, които търсят професионални контакти и възможности

Лектори

Програмата на събитието е разделена на три блока – старт на кариерата, започване на бизнес и възможности за развитие на хората и на екипа. На изложението могат да се организират срещи с фирми.

Вход безплатен, с предварителна регистрация.

Алея на книгата в София
2019-09-10 - 2019-09-15 | бул. Патриарх Евтимий, бул. Патриарх Евтимий, София
Традиционното есенно изложение на български и международни издателства в София включва богата програма от премиери на нови заглавия и срещи с автори. Издателствата предлагат намаления на цените на книгите точно преди началото на учебната година и на времето за повече четене у дома.
За кого е предназначено събитието

За хора, които обичат да пишат и читатели.

Лектори

Следете програмата на събитието на сайта на организаторите.

Вход свободен.

Career Show 2019
2019-09-10 10:00 - 20:00 | Арена Армеец София, бул. Цариградско шосе 4-ти км
Кариерно изложение с над 150 работодатели в България и с участието на повече от 30 лектори в различни професионални области. Събитието се провежда в 7 различни зони, така че фрийлансърите и кандидатите за работа да имат възможност да се учат, забавляват и да осъществят полезни професионални контакти с изложителите в рамките на един ден.
За кого е предназначено събитието

За фрийлансъри и за хора, които търсят професионални контакти

Лектори

Програмата на форума включва обучения, лекции, игри и възможности за среща с бизнес партньори и работодатели.

Вход безплатен, с предварителна регистрация.

Курс по Интегрирани маркетингови комуникации
2019-09-10 13:00 - 2019-09-11 18:00 | Нов български университет, бул. Монтевидео 21, София
Курсът по интегрирани маркетингови комуникации включва теоретични и практически знания за отделните инструменти за комуникация на бранда: реклама, връзки с обществеността, насърчаването на продажбите, директния маркетинг, личните продажби, спонсорството, рекламата от уста на уста, рекламата на мястото на продажба, продуктовото позициониране. Ще се проведе и симулация на реално планиране на 360-градусова комуникационна кампания.
За кого е предназначено събитието

За фрийлансъри в областта на рекламата и връзките с обществеността

Лектор

Доц. д-р. Кристиян Постаджиян е преподавател по реклама в Нов български университет и съавтор и директор на магистърска програма „Рекламен мениджмънт” в НБУ.

Вход платен, с предварителна регистрация. За повече информация и записване: НБУ – Училище за професионално и продължаващо обучение
тел: 02/ 811 0108, 02/ 8110 268, е-поща: uppo@nbu.bg

Семинар „Продавай в Гърция онлайн 2“
2019-09-26 09:30 - 17:30 | Capital Fort бизнес център, бул. Цариградско шасе 90
Второто издание на семинара включва преглед на онлайн пазара в Гърция, дискусия за възможностите за извършване на доставки в страната, както и срещи с представители на счетоводни къщи и адвокатски кантори.
За кого е предназначено събитието

За онлайн търговци, които искат да развиват дейност в Гърция

Лектори

Светлозар Димитров – съосновател на euShipments.eu, Радослав Крумов, търговски директор на Спиди, Вики Захарели – Head of Market Research Generation Y, Джордж Карас – експерт по данъчни въпроси и др.

Запознайте се с пълната програма на събитието.
Вход платен. Предлагат се билети с/без включен симултантен превод.

Ранна регистрация – до 1 септември.
Цена за билет без превод – 90 лв.
С включен превод – 120 лв.
Стандартна цена – 199 лв./250 лв.
Промоционален ВИП билет, включващ гала вечеря с лекторите – 180 лв. Важи до изчерпване на ВИП местата.

Bring The Bloggers vol. 2
2019-10-04 13:30 - 19:00 | Best Western Plus Bristol Hotel, бул. "Христо Ботев" 69, София
На втората конференция на българските блогъри, влогъри и инстаграм инфлуенсъри ще можете да се срещнете както с хората, които се превръщат в търговска марка, така и с компаниите, които ползват техните услуги. Акцентите на събитието са влиянието в сферите на красотата, модата, пътешествията, бизнеса и майчинството.
За кого е предназначено събитието

За начинаещи и настоящи блогъри, влогъри и инстаграм инфлуенсъри, маркетинг специалисти

Лектори

Биляна Славейкова/bibons, Мона
Гочев/monagocheff
Радостина Христова/radostnamama
Константина Живова/show_me_with_konstantina
Иван Панкев/Johnnie B. Goode
Надя Сивкова/rockstarslovenadi
Алис Симеонова/mademoiselleaia

Вход платен, с предварителна регистрация.

Майсторски клас по дигитален маркетинг на IAB България
2019-10-05 10:00 - 2019-10-27 13:00 | Broker360, Бул. Дондуков 57, вх.Е
Майсторският клас предлага възможност за среща с експерти в различни направления на дигиталния маркетинг. Обучението включва лекции и практически занятия и има за цел да ви запознае с тенденции, технологии и инструменти, които да приложите в работата си веднага.
За кого е предназначено събитието

За начинаещи специалистит в сферата на маркетинга, фрийлансъри, които търсят развитие в областа на контент маркетинга, рекламата, онлайн медиите.

Лектори

Велислава Попова, Ангел Кръстев, Николай Йоргов, Александър Бойчев, Лазар Малаков, Жюстин Томс и др.

Запознайте с програмата на обучението.
Вход платен, с предварителна регистрация.

HackConf 2019
2019-10-10 09:00 - 2019-10-13 17:00 | НДК, пл."България"1, София
Петото издание на конференцията ще се състои в два успоредни потока с лекции и цял ден с работилници. Събитието ще се проведе изцяло на английски език.
За кого е предназначено събитието

За ИТ специалисти – разработчици, софтуерни и хардуерни инженери, фрийлансъри

Лектори

Стефан Кънев, Иван Ванков, Радослав Станков, Александър Попов, Мартин Иванов, Василена Вълчанова и др. Запознайте с програмата на конференцията.

Вход платен, с предварителна регистрация.

Билети за студенти – 25 евро.
Редовен билет – 40 евро.
Три редовни билета на цената на 2 – по 26,60 евро.

Лекция „Успешно управление на бизнес“
2019-10-18 13:30 - 18:00 | Reneta Vasileva Business Management, Bulgaria
Имаш собствен бизнес и искаш да научиш работещи стратегии за ефективното му управление? Посети лекцията.
Разбери как да:

разпределяш оптимално времето си;
достигаш до нови пазари;
постигаш желаните резултати.

За кого е предназначено събитието

За мениджъри и ръководители на собствен бизнес.

Лектор

Паоло Руджери е предприемач, автор на редица книги за мениджмънт и лидерство, създател на консултантска компания „OSM International Group“. Основната цел на фирмата е да подобри бизнес управлението по света.

Входът е платен, с предварителна регистрация.

Курс „Презентационно и словесно майсторство“
2019-10-22 19:00 - 2019-11-15 21:30 | Project Lab, бул. Княгиня Мария Луиза, 58, етаж 2, зала Европа, София
Курсът с водещи доц. д-р Георги Бърдаров и писателя Иво Топалов, включва лекции и практически упражнения по презентации и публични изяви. Курсът продължава 4 седмици, с по 2 вечерни занятия в рамките на работната седмица.
За кого е предназначено събитието

За фрийлансъри, на които им се налага да говорят пред публика, блогъри, журналисти, влогъри.

Лектори

Доц. д-р Георги Бърдаров е победител в телевизионния формат на БНТ „Ръкописът“. Сценарист на „Стани богат”, на предаванията „Аз обичам България” и др.
Иво Топалов е автор на романите „Полетът на орела” и „Докторът“, обучител и консултант.

Вход платен, с предварителна регистрация.

Цена до 11 октомври – 219 лв.
Цена след 11 октомври – 249 лв.

Безплатно обучение „Разработване и управление на проекти“
2019-10-24 14:00 - 17:00 | Фондация “Каузи”, ж.к. Люлин 8, ул. "Филиповско шосе" 38, София, Bulgaria
Ако имаш добра идея, която искаш да разработиш и финансираш, посети събитието. Ще разбереш какво трябва да направиш, за да я превърнеш в сполучлив проект.
Ще научиш:

как да намериш програма, която да финансира проекта ти;
какво е нужно за успешното му управление.

По време на обучението ще се обсъждат всички важни въпроси относно реализацията на проектите – от зараждането на идеята до ефективното им ръководене.

За кого е предназначено събитието

За предприемачи и всички онези, които вярват в идеите си, но не знаят как да ги осъществят.

Обучението е безплатно, с предварителна резервация.

Обучение „Управление на времето“
2019-10-27 11:00 - 17:00 | MG Academy, ул. "Екзарх Йосиф"86, София, 1000, Bulgaria
Може би си фрийлансър, който често не се наспива, за да успее да изпълни поръчките си в уговорените сроковете? Или имаш собствен бизнес, но не се справяш с изпълнението на ежедневните си задачи? Вмъкни обучението „Управление на времето“ в графика си. С негова помощ ще се научиш да определяш приоритетите си.
Чрез дискусии, тестове и игри ще разбереш как да:

изясняваш целите си, за да можеш да ги следваш;
насочваш вниманието си върху най-важните ежедневни задачи;
бъдеш продуктивен.

Максималният брой участници е 6. Това дава възможност и за индивидуална работа с всеки от присъстващите.

За кого е предназначено събитието

Фрийлансъри, мениджъри, управители на бизнес.

Лектор

Д-р инж. Мариян Генчев – основател и управител на „MG Academy“.

Входът е платен, с предварителна регистрация.

Курс „Content marketing“
2019-10-29 19:00 - 2019-11-15 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Искаш ли да започнеш да изграждаш съдържание, което да привлича правилната аудитория? А наясно ли си как да я подтикнеш да се връща отново и отново към уеб сайта ти? Курсът „Content marketing” ще отговори на тези и на много други въпроси.
Продължителността му е 3 седмици. След приключването му ще можеш да:

разграничаваш различните типове текстове;
планираш и създаваш успешни маркетинг стратегии;
създаваш лендинг страници, които постигат своята цел.

В края на обучението полагаш изпит. Ако оценката от него е достатъчно висока, получаваш сертификат.
Можеш да избереш между присъствена и онлайн форма.

За кого е предназначено събитието

За начинаещи копирайтъри, блогъри, маркетолози, фрийлансъри и предриемачи, които се стремят да изградят лоялна аудитория.

Лектор

Василена Вълчанова е маркетинг консултант с над 10-годишен опит в изграждането на маркетинг стратегии. Тя поддържа и личен блог за дигитални стратегии и онлайн маркетинг.

Входът е платен, с предварителна регистрация.
Цената се определя в зависимост от формата на обучение:

присъствена – 190 лв.;
онлайн – 170 лв.

Семинар „Продавай успешно в Румъния и Гърция“
2019-10-31 09:00 - 2019-11-01 13:00 | Интер Експо Център, бул. "Цариградско шосе" 147, София
Eксперти и търговци от България, Румъния и Гърция ще ви запознаят със спецификите на пазарите в съседните ни държави и ще споделят опит как работят успешно на тях. В програмата са включени лекции за онлайн продажби, счетоводни и данъчни казуси, правни аспекти на бизнеса, платформи, платежни инструменти. Предвидени са и работилници за развиване на промоции.
За кого е предназначено събитието

За онлайн и физически търговци, за маркетинг специалисти

Лектори

Мирча Кокориша, Георги Стаменов, Йоана Драгу, Радослав Крумов, Ставрос Асабаноглу и др. Запознайте с програмата на форума.

Вход платен, с предварителна регистрация.

Практически тренинг за продажби по телефон
2019-11-02 09:00 - 17:00 | Дитерамб Консулт ЕООД, ж.к. "Дианабат", София, Bulgaria
Тренингът е подходящ за теб, ако ти се налага да представяш и продаваш своите продукти/услуги по телефона.
Ще разбереш как да:

работиш с трудни клиенти;
реализираш продажби;
получаваш обратна връзка и др.

Обучението е разделено на два модула „Увод в продажбите по телефона“ и „Поведение по телефона“. Разгледай програмата на събитието, за да добиеш детайлна представа за въпросите, които ще се обсъждат.

За кого е предназначено събитието

За хора, които предлагат услугите и продуктите си по телефона.

Входът е платен, с предварителна регистрация.

Семинар „Основни стъпки при SEO оптимизацията“
2019-11-05 19:00 - 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Обучението е подходящо за теб, ако искаш да разбереш как да подбираш и анализираш ключови думи. Ще научиш и какви са основите на оптимизацията за търсачки (on-page и off-page).
Този семинар ще ти бъде полезен, ако:

поддържаш собствен блог;
създаваш онлайн текстово съдържание, но не знаеш как да го направиш подходящо за търсачките.

За кого е предназначено събитието

За копирайтъри и блогъри. Подходящо е и за хора, поддържащи личен сайт, и за такива, които искат да научат повече за добрите SEO практики.

Лектор

Светослав Тодоров е специалист от екипа на „Optimistica“ – компания за SEO.

Събитието е безплатно, с предварителна регистрация.

Уъркшоп „B2B партньорства чрез дигитален маркетинг“
2019-11-12 09:00 - 12:30 | БТПП, Ул. Искър 10
Ти си управител на фирма, а следващата ти цел е да ръководиш успешно своите кампании в онлайн пространството? Инвестирай малко време и посети събитието. Може би ще ти е полезно. Освен че ще научиш много за дигиталния маркетинг от специалисти в бранша, ще имаш възможността да участваш и в практически занятия.
Ще се дискутират въпроси, свързани с:

рекламирането на бизнес в страната и извън нея;
изграждането на партньорства;
създаването и разпространението на съдържание.

За кого е предназначено събитието
За управители на бизнес и маркетолози.

Лектори

Христо Николински, управител на „Етаргет България“.
Ален Попович, маркетинг експерт.
Мануела Тотева, комуникационен експерт.

Уъркшопът е платен, с предварителна регистрация.

Цена за членове на Българска търговско-промишлена палата или Национална бизнес мрежа: 40 лв.
Редовна цена: 60 лв.

Цените не са с включено ДДС.

Обучение „Digital Video Marketing“
2019-11-12 19:00 - 2019-12-17 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Посети обучението, за да разбереш как да използваш видео маркетинга за привличане на нови потенциални клиенти.
След курса ще можеш да:

проучваш аудиторията и конкуренцията си;
изграждаш стратегия;
планираш и създаваш видео съдържание;
разпространяваш видеото онлайн.

В края на обучението се полага изпит. Ако получиш висока оценка, издава ти се сертификат.
Курсът предлага две форми на обучение:

присъствена – 190 лв.;
онлайн – 170 лв.

За кого е предназначено събитието
За всички, които искат да придобият нови знания относно онлайн видео маркетинга.

Лектор
Петър Владимиров се занимава с онлайн маркетинг и реклама от 10 години. Основател е на PVDigital. Целта на агенцията е да помага на бизнеса в дигиталния свят.
Курсът е платен, с предварителна регистрация.
Крайният срок за записване е 10 ноември.

Експо „Моите пари“
2019-11-16 - 2019-11-17 | Хотел Новотел София, бул. "Цариградско шосе" 115, София
Интересуваш се от финансови инвестиции? Искаш да управляваш по най-добрия начин личните си средства? Посети третото поредно издание на „Моите пари“. Там ще се срещнеш със специалисти в областта на финансите, от които ще научиш много за:

инвестициите;
финансовото планиране;
застраховането;
жилищното и ипотечното кредитиране и др.

Предвидени са лекции и дискусии, а за пръв път в изданието ще бъдат организирани и работилници. Разгледай програмата, за да получиш подробна информация за темите, които ще се обсъждат по време на различните модули.

За кого е предназначено събитието
За всички, които искат да планират и управляват успешно капитала си.

Лектори
Лектори са експерти в областта на финансите. Разбери повече за тях от сайта на събитието.
Входът е платен, с предварителна регистрация.

Цена на билета с регистрация до 15 ноември – 130 лв.
Редовна цена на билета (с регистрация на място) – 195 лв.

Нетуъркинг събитие и вдъхновяващите видеа от "Историите на Теди"
2019-11-20 19:00 - 21:00 | Български културен център, ул. "Веслец" 13, София, 1000, Bulgaria
Може би вече си гледал поне едно от видеата в поредицата Tedi.Stories. Ако не си – наваксай, изгледай страхотните истории, които снима Теди. Те всички са за хора, които успяват да превърнат слабостите си в сила, а страстта си в професия. Определено има какво да научиш, както от тях, така и от самата Теди – тя намира своите герои, пише сценариите, снима, монтира материала и разпространява видеата.
Отиди на прожекция на „Историите на Теди“. След всяка видео ще има дискусия, ще можеш да се запознаеш с някои от участниците видеата и с още куп интересни, вдъхновяващи и/или полезни за теб хора.

За кого е подходящо събитието
За всеки, който има нужда от вдъхновение, подкрепа, нови контакти – работни и приятелски – или просто е любопитен да научи как се справят околните с ежедневните си грижи, предизвикателства и как осъществяват мечтите си.
Входът е свободен.

Дискусия „Дистанционна работа – съвети и трикове“
2019-11-21 19:00 - 21:00 | WORKY, бул. Янко Сакъзов № 32, София, Bulgaria
Обмисляш възможността да излезеш на свободна практика? Все още си несигурен, затова имаш нужда от насоки? Ще ги получиш от Силвина Фурнаджиева. Нейната цел е да сподели с теб своя опит, да изслуша въпросите ти и да ти даде съвети.
От събитието ще разбереш как да направиш преход от работата в офиса към дома и как да организираш работния си ден. Ще получиш информация, която ще ти е полезна като начинаещ фрийлансър.
За кого е подходящо събитието

За всички, които искат да направят първите си крачки към свободната практика.

Лектор

Силвина Фурнаджиева работи дистанционно от 2001 г. Тя разработва онлайн обучения, помага на собственици на бизнеси да развият идеите си и да ги превърнат в успешни проекти.

Входът е платен.

Курс „E-mail marketing“
2019-11-26 19:00 - 2019-12-12 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Курсът представя работещи стратегии за успешно изграждане на имейл кампании. От Жюстин Томс ще разбереш какви са практическите стъпки, които водят до увеличение на продажбите ти.
След като приключи обучението, ще умееш да:

подготвяш имейли;
създаваш маркетинг стратегии;
проследяваш и анализираш резултатите от кампаниите и др.

В края на курса можеш да се явиш на изпит. Получаваш сертификат, ако го издържиш с висока оценка.
За кого е подходящо събитието

За ръководители на собствен бизнес и маркетолози.

Лектор

Жюстин Томс се занимава с дигитален маркетинг над 20 години. Тя е създател на агенция „Ей Би Си Дизайн енд Комюникейшън“. Автор е и на редица книги по дигитален маркетинг. Преподавател е по онлайн комуникации в НБУ и частни колежи.

Входът е платен, с предварителна регистрация.
Формата на обучение е:

присъствена – 190 лв.;
онлайн – 170 лв.
